ปลดเฟส 2-เปิดห้างเงินสะพัด 2 แสนล้านบาท ม.หอการค้าให้ความหวังหลังเชื่อมั่นดิ่ง
นายธนวรรธน์ พลวิชัย อธิการบดี มหาวิทยาลัยหอการค้าไทย และประธานที่ปรึกษาศูนย์พยากรณ์เศรษฐกิจและธุรกิจ มหาวิทยาลัยหอการค้าไทย เปิดเผยถึงผลสำรวจดัชนีความเชื่อมั่นผู้บริโภคประจำเดือน เม.ย.63 ว่า อยู่ที่ 47.2 ลดจาก 50.3 ในเดือน มี.ค.63 ต่ำสุดในรอบ 20 ปี 11 เดือน ส่วนดัชนีความเชื่อมั่นผู้บริโภคในปัจจุบันอยู่ที่ 31.05 ดัชนีความเชื่อมั่นในอนาคต อยู่ที่ 54.6 ต่ำสุดเป็นประวัติการณ์ หรือตั้งแต่เริ่มสำรวจตั้งแต่เดือน ต.ค.42 ขณะที่ดัชนีความเชื่อมั่นผู้บริโภคเกี่ยวกับเศรษฐกิจโดยรวม อยู่ที่ 39.2 ลดจาก 41.6 ต่ำสุดเป็นประวัติการณ์เช่นกันผู้บริโภคกังวลว่าเศรษฐกิจไทยน่าจะปรับตัวเข้าสู่ภาวะถดถอยจากการระบาดไวรัสโควิด-19 ซึ่งจะมีผลต่อกำลังซื้อภายในประเทศ ภาคการท่องเที่ยว ภาคการส่งออก ธุรกิจโดยทั่วไป และการจ้างงานในอนาคต ประกอบกับปัญหาภัยแล้งที่ซ้ำเติมภาคการเกษตรในหลายพื้นที่ทำให้คาดการณ์ว่า ผู้บริโภคยังคงชะลอการใช้จ่ายออกไปอีกอย่างน้อย 3-6 เดือน อย่างไรก็ตาม กรณีที่รัฐบาลจะผ่อนคลายมาตรการล็อกดาวน์ระยะที่ 2 ในวันที่ 17 พ.ค.63 พร้อมทั้งเปิดกิจการค้าปลีก ห้างสรรพสินค้า ศูนย์การค้า และร้านค้าภายในศูนย์การค้านั้น จะช่วยให้เกิดมูลค่าการใช้จ่ายและเงินหมุนเวียนในระบบเศรษฐกิจเพิ่มขึ้น 6000-8000 ล้านบาทต่อวัน หรือประมาณ 200000 ล้านบาทต่อเดือน ซึ่งจะช่วยสร้างความคึกคักในระบบเศรษฐกิจในระดับหนึ่ง เพราะจะช่วยให้เกิดการจ้างงานเข้าสู่ระบบมากขึ้น.
ผลสำรวจดัชนีความเชื่อมั่นผู้บริโภคประจำเดือน เม.ย.63 อยู่ที่ 47.2 ลดจาก 50.3 ในเดือน มี.ค.63 ต่ำสุดในรอบ 20 ปี 11 เดือน ส่วนดัชนีความเชื่อมั่นผู้บริโภค
ดัชนีความเชื่อมั่นผู้บริโภค,ผลสำรวจ,ธนวรรธน์ พลวิชัย,มหาวิทยาลัยหอการค้าไทย,เศรษฐกิจไทย,กำลังซื้อ,ข่าววันนี้,ข่าวทั่วไป